《偶成》
宋代·陈棣

直面溪山照眼明，息肩簿领暂身轻。
蜗巢得失直余事，燕羽差池已半生。
老境到门颜有甲，愁城坚壁酒无兵。
何时蜕迹嚣尘外，莫问人间无用名。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。